คณะศิลปกรรมศาสตร์ จุฬาลงกรณ์มหาวิทยาลัย

อาคารศิลปกรรม 1 ในเดือนมิถุนายน พ.ศ. 2566
คณะศิลปกรรมศาสตร์ จุฬาลงกรณ์มหาวิทยาลัย มีพระราชกฤษฎีกาจัดตั้งคณะศิลปกรรมศาสตร์ขึ้นในจุฬาลงกรณ์มหาวิทยาลัย เมื่อวันที่ 2 มีนาคม พ.ศ. 2527 นับเป็นคณะที่ 15 ของจุฬาลงกรณ์มหาวิทยาลัย นอกจากด้านการสอนแล้ว คณะศิลปกรรมศาสตร์ยังทำหน้าที่วิจัย บุกเบิก และพัฒนาวิชาการด้านศิลปกรรม รวมทั้งทะนุบำรุงศิลปะและวัฒนธรรมตามนโยบายของมหาวิทยาลัย
คณะศิลปกรรมศาสตร์ จุฬาลงกรณ์มหาวิทยาลัย ได้รับการจัดอันดับให้เป็นอันดับ 1 ของไทยในสาขาศิลปะและการออกแบบ (อันดับที่ 151–200 ของโลก และเป็นแห่งเดียวที่ติดอันดับ) จากการจัดอันดับของ QS world university ranking by Subject

**ประวัติ**
 พ.ศ. 2514 จุฬาลงกรณ์มหาวิทยาลัยได้เสนอโครงการ "ศิลปกรรมศาสตร์" ครั้งแรกในการสัมมนาหัวหน้าแผนกวิชาเรื่อง "การพัฒนาการศึกษาของจุฬาลงกรณ์มหาวิทยาลัย" โดยมีศาสตราจารย์ ดร.สุขุม ศรีธัญญรัตน์ เป็นประธาน ได้เสนอในที่ประชุมให้ทราบในหลักการบางตอนว่า "โครงการที่เป็นโครงการใหม่ก็คือการพิจารณาจัดตั้งหน่วยวิชาการทางศิลปกรรมศาสตร์ขึ้นในปี พ.ศ. 2517 และการศึกษาข้อมูลเพื่อที่จะดำเนินการจัดตั้งคณะเกษตรศาสตร์ขึ้นในแผนพัฒนาระยะที่ 4 ซึ่งจะเริ่มปีการศึกษา 2519 เป็นต้นไป ทั้งสองเรื่องนี้ผมเข้าใจว่าเป็นเรื่องที่มหาวิทยาลัยต้องพิจารณาอย่างรอบคอบและเล็งเห็นการณ์ไกล คำว่าศิลปกรรมศาสตร์ที่ใช้นี้ เราหมายถึง Fine and Applied Arts ซึ่งมีคำแปลแยกกันที่ยังหาคำไทยเหมาะสมมาแปลร่วมกันมิได้ จึงขอใช้คำว่าศิลปกรรมศาสตร์ไปพลางก่อน หน่วยงานวิชาการทางด้านศิลปกรรมศาสตร์นี้อาจครอบคลุมวิชาการทุกสาขาด้านศิลปะอย่างสมบูรณ์ เช่น วิจิตรศิลป์ เนรมิตศิลป์ ศิลปทฤษฎี หรือ ดุริยางค์ และศิลปการแสดง เป็นต้น ในจุดที่ดูเหมือนจะเป็นช่องว่างของมหาวิทยาลัยของเราตลอดเวลาคือ เรื่องที่เกี่ยวกับศิลปะ รสนิยม และสุนทรียะ หน่วยงานใหม่ของเรานี้จะประสานงานและเกื้อกูลซึ่งกันและกันกับหน่วยวิชาการเดิมของเราอย่างไร"- พ.ศ. 2517 ได้มีการแต่งตั้งคณะกรรมการจัดทำโครงการศิลปกรรมศาสตร์ โดยมีรองศาสตราจารย์ ดร.วิจิตร ศรีสอ้าน เป็นกรรมการที่ปรึกษา โครงการได้รับการพิจารณาให้อยู่ในแผนพัฒนาระยะที่ 4 พ.ศ. 2520–2525 สมัยของศาสตราจารย์ เติมศักดิ์ กฤษณามระ เป็นอธิการบดี โดยหลักการให้จัดตั้งเป็น "คณะศิลปกรรมศาสตร์" ประกอบด้วย 5 ภาควิชาคือ ภาควิชาทัศนศิลป์ ภาควิชานฤมิตศิลป์ ภาควิชาดุริยางคศิลป์ ภาควิชาศิลปการละคร และภาควิชาวรรณศิลป์ ต่อมาคณะกรรมการได้พิจารณาให้ยุบเหลือเพียง 4 ภาควิชาคือ ภาควิชาทัศนศิลป์ ภาควิชานฤมิตศิลป์ ภาควิชาดุริยางคศิลป์ และภาควิชานาฏยศิลป์- พ.ศ. 2526 เปิดทำการเรียนการสอนปีการศึกษา 2526 เป็นปีแรก โดยเปิดเพียง 2 ภาควิชาคือ ภาควิชาทัศนศิลป์และภาควิชาดุริยางคศิลป์ ต่อมา ปีการศึกษา 2528 เปิดรับนิสิตภาควิชานฤมิตศิลป์ และปีการศึกษา 2531 เปิดรับนิสิตภาควิชานาฏยศิลป์ตามลำดับ

**ศิษย์เก่าที่มีชื่อเสียง**
 พระบรมวงศานุวงศ์
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พระราชธิดาในพระบาทสมเด็จพระวชิรเกล้าเจ้าอยู่หัว, นักออกแบบเครื่องแต่งกาย, นักกีฬาขี่ม้า, อดีตพระอาจารย์ฝึกสอนขี่ม้าและหัวหน้าแผนกในโรงเรียนทหารม้า ศูนย์การทหารม้า
-----

**ก**
 เกียรติศักดิ์ อุดมนาค: ผู้จัดการฝ่ายผลิตรายการบริษัท ลักษ์ (666) จำกัด, นักแสดง, พิธีกร	- กุลกรณ์พัชร์ เมอร์นาร์ด: นักแสดงละครเวที	- กุลมาศ ลิมปวุฒิวรานนท์: นักร้องยุวชนยอดเยี่ยมแห่งประเทศไทย KPN JUNIOR AWARD ปี ค.ศ. 2004 ประเภทเพลงไทยสากล, อดีตนักร้องสังกัด กามิกาเซ่

**ค**
 คลาวเดีย จักรพันธุ์: นักแสดง

**จ**
 จิตตาภา แจ่มปฐม: นักแสดงหญิงช่อง 3

**ช**
 ชุติมณฑน์ จึงเจริญสุขยิ่ง: นักแสดง, นางแบบ

**ซ**
 เซน นันทวิญญู: กรรมการผู้จัดการ บริษัท เซนสตูดิโอ จำกัด

**ญ**
 ญาณิศา ธีราธร: นักแสดง, นางแบบหญิงชาวไทย สังกัด ช่อง 7HD

**ณ**
 ณัฐชา วิทยากาศ: นักแสดง	- ณัฐรุจา ชุติวรรณโสภณ: นักร้อง, อดีตสมาชิกวงบีเอ็นเคโฟร์ตีเอต (BNK48) รุ่นที่ 1, ครูสอนเปียโน

**ด**
 ดรัลชรัส ศุขีวิริยะ: นักแสดง, นักร้องหญิงชาวไทย

**น**
 นาคร ศิลาชัย: นักแสดง, พิธีกร, เจ้าของธุรกิจร้านอาหาร, ยูทูบเบอร์- นิชา ปาลวัฒน์วิไชย: นักแสดง

**พ**
 พิมดาว พานิชสมัย: นักแสดง, นักร้องหญิงชาวไทย, อดีตนายทหารสังกัดกรมดุริยางค์ทหารบก

**ภ**
 ภคมน บุณยะภูติ: นักร้อง, รองชนะเลิศอันดับ 4 ของรายการ True Academy Fantasia Season 4- ภาวิดา มอริจจิ: นักร้อง, The Star ค้นฟ้าคว้าดาวปี 7

**ว**
 วิทิตนันท์ โรจนพานิช: คนไทยคนแรกที่ปีนยอดเขาเอเวอเรสต์สำเร็จ- ผู้ช่วยศาสตราจารย์วรพล กาญจน์วีระโยธิน: นักฟลูตมือหนึ่งของไทย วง Royal Bangkok Symphony Orchestra, อาจารย์ประจำคณะดุริยางคศาสตร์ มหาวิทยาลัยศิลปากร- วรันธร เปานิล: นักแสดง, นักร้องหญิงชาวไทย

**ส**
 ผู้ช่วยศาสตราจารย์สรรเสริญ มิลินทสูต: รองอธิการบดีอาวุโสด้านวิชาการ มหาวิทยาลัยกรุงเทพ- สายสวรรค์ ขยันยิ่ง: อดีตผู้ประกาศข่าว ช่อง 7,ช่อง 3 – ช่องไอทีวี,ช่องทีไอทีวี, อดีตอาจารย์วิทยาลัยนาฏศิลป์นครราชสีมา

**อ**
 อรอนงค์ ปัญญาวงศ์: นางสาวไทย พ.ศ. 2535, นักแสดง, พิธีกร- อรลีฬห์ โสตถิวันวงศ์: นักแสดงหญิงช่อง 7, นางแบบหญิงชาวไทย	- อินทิรา แดงจำรูญ: อดีตนักแสดง, นักจัดรายการวิทยุหญิงชาวไทย- อภิญญา รุ่งพิทักษ์มานะ: นักแสดง, นายแบบ	- เอกพงศ์ เชิดธรรม: มือกลองวง Crescendo

**หน่วยงานและหลักสูตร**

**อ้างอิง**

**แหล่งข้อมูลอื่น**
  คณะศิลปกรรมศาสตร์ date=2005-03-06 -  cu-tep date=2014-11-07 
จุฬาลงกรณ์มหาวิทยาลัย